《次韵分宁罗簿赠行二首》
宋代·王炎

刚肠厌徇俗，老眼饱阅世。
读书学经纶，亦颇识一二。
妄意糟粕中，啜哜得馨旨。
终然不可用，落落多左计。
慨念古人远，莫救吾道弊。
修溪有短簿，今工习凿齿。
贻我琼瑶章，有美而无刺。
内视才具短，不能尺有咫。
赠言虽甚宠，借玉恐未是。
公等必飞扬，我老惟退避。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。